CELEX: 62017TN0658
Language: da
Date: 2017-09-21 00:00:00
Title: Sag T-658/17: Sag anlagt den 21. september 2017 — Stichting Against Child Trafficking mod OLAF

27.11.2017   
            
            
               DA
            
            
               Den Europæiske Unions Tidende
            
            
               C 402/48
            
         Sag anlagt den 21. september 2017 — Stichting Against Child Trafficking mod OLAF
   (Sag T-658/17)
   (2017/C 402/64)
   Processprog: engelsk
   
      Parter
   
   
      Sagsøger: Stichting Against Child Trafficking (Nijmegen, Nederlandene) (ved advokat E. Agstner)
   
      Sagsøgt: Det Europæiske Kontor for Bekæmpelse af Svig
   
      Sagsøgerens påstande
   
   
               —
            
            
               Afgørelse af 3. august 2017 i sag OC/2017/0451 fra Det Europæiske Kontor for Bekæmpelse af Svig (OLAF) om ikke at indlede en administrativ undersøgelse annulleres.
            
         
               —
            
            
               OLAF pålægges at indlede en administrativ undersøgelse og, afhængigt af dets konklusion, videregive sagen til de retshåndhævende myndigheder til strafferetlig forfølgning og/eller til de europæiske institutioner til administrativ procedure.
            
         
               —
            
            
               OLAF tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fire anbringender.
   
               1.
            
            
               Første anbringende om tilsidesættelse af EU-retten og et åbenbart urigtigt skøn, som OLAF har foretaget.
               
                           —
                        
                        
                           Den anfægtede afgørelse overholder ikke Den Europæiske Unions grundlæggende værdier, gældende EU-ret eller De Forenede Nationers konvention om barnets rettigheder, og den er støttet på en åbenbart fejlagtig fortolkning af sagens akter.
                        
                     
         
               2.
            
            
               Andet anbringende om undladelse af at handle og indlede en undersøgelse.
               
                           —
                        
                        
                           OLAF ser bort fra forbindelsen mellem tidligere og nuværende virkninger af at EU-midler bliver brugt på organisationer og politikker, der er i strid med EU-retten og EU’s værdier.
                        
                     
         
               3.
            
            
               Tredje anbringende om retten til at blive hørt.
               
                           —
                        
                        
                           OLAF udviste åbenbart ingen interesse i at afdække sandheden ved at afvise at indkalde vidner og at mødes med sagsøgeren.
                        
                     
         
               4.
            
            
               Fjerde anbringende om processuelle tilsidesættelser.
               
                           —
                        
                        
                           Der blev ikke lavet nogen transskription af mødet den 10. september 2014, hvorunder sagsøgeren og to tjenestemænd fra EU-Kommissionen fremsatte erklæringer og fremkom med understøttende faktiske omstændigheder.